Max Porter, el dol postmodern | Clàudia Rius\nMax Porter, el dol postmodern\nMax Porter pot fer broma sobre el dol perquè se’l pren molt seriosament. Quan tenia sis anys, ell i el seu germà van perdre el pare. Ara publica l’obra El dol és aquella cosa amb ales (:Rata_, 2016), on pensa, destrueix i transforma la manera com concebem la pèrdua. El mort ja és mort, i nosaltres ens mirem als ulls. Comencem.\nMax Porter és editor de Portobello Books i Granta Books, i Víctor Obiols l’ha traduït al català | Foto: Ester Roig\nEl dol és aquella cosa amb ales és un anti-manual escrit com si fos poesia, però que en realitat també és novel·la, música rap, comentari de text i tantes coses, que no val la pena gastar una pregunta demanant a l’autor que defineixi l’obra. Per parlar del dol, Porter ha partit de la seva obsessió per l’escriptor anglès Ted Hughes i, concretament, pel personatge del corb que aquest va crear quan Sylvia Plath, la seva parella, es va suïcidar. Però anem a pams.\n-Primer de tot, felicitats pels premis que has guanyat. The Sunday Times Young Writer of the Year, Dylan Thomas Prize… Te’ls esperaves?\nNo, en absolut. Esperava que el llibre vengués un centenar de còpies, potser que fos una d’aquelles publicacions petites que la gent recomana a persones estranyes, però mai vaig pensar que guanyaria premis. Estic molt content. Al Regne Unit hi ha un guardó titulat Books on my bag que el donen els lectors: aquest sí que em va agradar! És meravellós que als experts els agradi, però els lectors són els importants.\n-El teu llibre té tres protagonistes: els fills, el pare i el corb. I barreja els tres punts de vista. Has partit d’algun personatge en concret per a conèixer i entendre els altres?\nSí. Vaig crear primer els nois, que es basen en mi i el meu germà. La intenció no era fer dos nens que conversessin, sinó un personatge que escenifiqués una relació entre germans. Aquest va ser el meu únic esforç per representar alguna cosa acurada en el llibre. Després vaig pensar en el pare. Volia que fos diferent de mi però que reflectís les meves sensacions sobre estar casat, tenir por… I el corb és el tercer personatge. Va ser el més fàcil d’escriure perquè em sortia de forma natural, era molt intens. Un cop havia estructurat l’obra, podia jugar amb els tres: apujar-los el volum, sintonitzar-los i ajustar les seves veus.\n-Quina influència ha tingut Ted Hughes en tu i la teva obra?\nNo penso que hagi influït gaire en el meu llibre, la meva manera d’escriure és molt diferent de la de Ted Hughes; però en mi sí que ha tingut una influència enorme. Les seves obres per a infants em van inspirar. Els seus paisatges, la relació de l’home amb els animals, el xamanisme, la creença en un poder més enllà, les amistats, la potència intel·lectual de les seves reflexions sobre poesia, sobre Shakespeare, la fe, el dolor, el dol, el trauma. Tenia una ment increïble.\n-La seva vida ha estat molt comentada.\nOdio les biografies de Ted Hughes perquè totes elles tracten sobre sexe i dolor. I reconec que això és el que el va fer famós, però és una llàstima. On queden els poemes? Hem de llegir els poemes i oblidar-nos del poeta. A El dol és aquella cosa amb ales busco la manera de tornar a la seva escriptura. He inventat un personatge que està obsessionat en l’obra, no en l’home; és la poesia la que condueix la seva vida durant aquest moment de dolor.\n-Així doncs, com has aplicat la poesia de Hughes al teu llibre?\nQüestionant-ne la matèria primera, els poemes crus. Què passa si algú s’hi s’obsessiona ara, 40 anys més tard? Canvien en alguna aspecte? Parlen amb la mateixa veu? La meva conclusió és que són completament diferents. El meu corb mai parla com Ted Hughes, mai. És una versió del 2015. És un corb amb més humor, més mundà, amb una energia metrosexual; el corb de la industria turística!, una megaestrella, una megaestrella simbòlica. Però sobretot, és un corb. El corb de Ted Hughes és moltes coses fascinants, lleig i radical. És una cosa tan antipoètica! Però mai sembla un animal de veritat. I jo volia que el meu semblés físicament un ocell: en les olors, en el vol.\n-És un corb postmodern?\nSí, exactament. Per a ell no existeixen les distincions: fusiona el corb poètic, l’ornitològic, el psicoanalític, el de la cultura pop. I a més fa de cangur. Per sobre de tot, ell ha arribat a aquella casa amb una tasca: cuidar els nens i el pare. És un professional i tot el que fa és per aconseguir que aquesta família torni a aixecar-se.\n-T’has fixat en altres artistes que hagin escrit sobre el dol?\nNo. Hi ha grans llibres de la tradició anglesa que tracten el dol; els conec i són estàtues que volia franquejar. Volia que hi fossin presents com a tradició amb la qual es pot jugar, però sobretot m’interessava distanciar-me de la versió polida, filosòfica, clàssica del dol. Jo agafo els arquetips, els buido i els farceixo de detalls emocionals hiperrealistes. Però no hi ha noms, ni especificitat geogràfica, ni dates, ni temps, ni altres personatges. Si ho treus tot però deixes les guies, tens la possibilitat de crear la veritat. I no només la pròpia veritat, sinó la veritat del lector. I espero que si jo estic acolorint una plantilla, també ho estigui fent el lector. És a dir, que aquest pensi en la seva relació amb les seves germanes, el seu pis, el seu corb. El dol té possibilitats generadores: ens habita, es belluga, evoluciona, canvia i creix constantment. Res està tancat, tot roman obert. Aquesta és la meva resposta a l’hora de parlar sobre el dol i sobre tot: no tanquis cap porta.\n-En un moment donat dius: “Hi hauria d’haver hagut homes amb / cascos parlant en una llengua nova / i dramàtica de crisi. Hi hauria d’haver / hagut nivells horribles de soroll, alguna / cosa completament estranya i exòtica en el nostre pis confortable de Londres”. Això fa pensar en les pel·lícules que veiem. L’imaginari audiovisual actual afecta la manera com concebem el dol?\nSí, i és un problema de la condició moderna. Tenim aquestes visions escèniques de seqüències cinematogràfiques, d’iconografies prefetes. Estem essent jutjats constantment i el que hem de fer és treballar més durament per analitzar i tractar els nostres propis sentiments per a trobar la veritat. Els infants no deixen de ser infants quan estan de dol, encara necessiten menjar, col·leccionar cromos, jugar: forma part de la seva dinàmica inherent. Jo volia d’alguna manera alliberar l’escriptura sobre el dol i tornar-la al món al qual pertany.\n“El dol és aquella cosa amb ales” és la primera obra de Max Porter | Foto: Ester Roig\n-De fet, quan parlem de dol parlem de coses tristes. Nostàlgia, pena. En canvi tu parles de coses lletges. Ocells morts, paraulotes, ossos, sang, negror, fàstic. Per què?\nPer tal de resistir els estereotips. Penso que és un impuls. La tristesa només és un camí. El pare del meu llibre està trist i ho estarà per sempre més, això és així. Ahir a la nit vaig parlar sobre la industria de la felicitat a la llibreria on presentava l’obra. En el joc capitalista, tots som tractats com éssers sense ment. Ens diuen: continua treballant, comprant i follant, i estaràs bé. Doncs el corb està aquí per dir-nos que no hi ha normalitat, que la teva normalitat pot contenir també fúria, ràbia…\n-Tot i que pugui semblar inadequat.\nEstà bé interrogar els teus sentiments i trobar-los inadequats. Tots som hipòcrites, culpables. El dol és aquella cosa amb ales és un gest contra la hipocresia. A algunes persones no els agrada el llibre perquè és dur, però tots morim, la vida és curta. Però de què serveix dir que la vida és curta si no acceptem que també és divertida? Tenim 26 lletres a l’alfabet. Són els 26 maons amb els quals establim la llengua, i en canvi, que curiós que només establim un camí per parlar del dol! Si surts del camí, malament. No! Pots vandalitzar amb el poema! Permetre que les estrofes visquin amb tu, llençar-les, fer que visquin amb la merda que tens a casa. La llengua no és una gàbia, no ho ha de ser; és una cosa meravellosa, un oceà immens on et pots perdre.\n-Per com utilitzes la llengua, en algunes parts del teu llibre tenia la sensació que estava sentint música rap.\nSí! Molt bé! El corb està inspirat en rimes britàniques. És com una Open Mic Night en la que tothom s’aixeca i llegeix en veu alta. Imagina’t: de cop i volta arriba una persona que parla amb una llengua que ningú entén però que tothom nota que rima, que flueix bé. I tothom sap que allò és la veritat: no saben què és, però els parla directament al cor. Els meus personatges han de crear artesanalment un llenguatge d’afecte, de fantasmes, de recuperació, d’humor. D’alguna manera el llibre és un homenatge al muntatge d’un nou vocabulari. Els poemes sense sentit són tan importants com la bíblia. Un manual per fer una prova de comprensió en castellà hauria de ser tan important com la carta que escrius a l’àvia. Hauríem de trencar jerarquies.\n-Això torna a ser postmodernisme.\nSuposo. Suposo que ve del fet que jo he estat criat en l’època de la saturació i que ara la novel·la ja no és sagrada. Podem jugar amb ella. Twitter, la televisió i YouTube ens permeten trobar noves maneres de cercar l’exactitud. Algunes persones utilitzen les xarxes socials com si fossin un abocador i hi col·loquen només odi; d’altres les utilitzen amb gran refinament. Penso que el missatge principal del corb és “gaudiu de tot i utilitzeu-ho tot com a aliment per a nodrir-vos”. Suposo que això és postmodern, sí.\n-Acabes alguns poemes dient “vosaltres decidiu” o “això només és veritat parcialment”. Si algú està passant un dol i busca literatura, vols dir que l’ajudaria llegir el teu llibre?\nNo ho vaig pensar però resulta que sí, que la gent sí que sent que el llibre pot ajudar. Un 90% de les persones que m’han escrit ho han fet dient gràcies: “Com que has estat tan no-realista, has estat molt realista”. I el 10% diuen que és fastigós i ofensiu. Em preocupa. Em preocupen les nocions de catarsi. Per exemple, Amazon tenia el meu llibre dins de l’etiqueta “Mort i desolació”, i era el número 1! Depèn de cadascú. Hi ha persones per qui aquest potser no és el millor llibre si han perdut algú estimat.\n-S’entén, que a algú no li agradi la visió que el teu llibre dóna del dol.\nSí, però no és aquest el risc que corres amb l’art? Ofendre o encisar. Està bé escriure de manera sincera i genuïna. Seria horrorós, fals i perillós que jo ho hagués calculat tot. Com que el meu llibre és un anti-manual, té la possibilitat de ser usat com a manual.\n-Cap al final llegim que “per primer cop el corb ja no sembla que estigui constantment disposat a la violència”. En aquesta obra qui evoluciona, el corb o l’home?\nTots. Per mi era important que el corb també aprengués coses. Pensava que seria avorrit que fos la veu de l’experiència i senzillament prediqués. Volia que ell també gaudís dels infants. En una part diu que li encanta mirar-los, com si fos un documental sobre natura. També necessita cridar, barallar-se, implicar-se amb els nois, i només més tard diu: el que a vosaltres us semblava un gran corb que us escridassava amb un llenguatge terrible, resulta que era un animal que us ensenyava coses fosques per mantenir el vostre camí allunyat de la foscor.\n-Els infants seran adults marcats per un corb.\nTot tracta d’un moviment orgànic que ens remet a nosaltres mateixos. És una acceptació de les experiències que tenim com a infants i que formaran part del nostre vocabulari com a adults. És el joc de la vida, el joc de la narrativa. El Cervantes que llegeixes el 2016 pot tenir la mateixa frase de fa quatre-cents anys, però ara està farcit de Facebook, de la Guerra Civil Espanyola i del Barça. El text sempre està ple del que li arriba. I per a mi això és gloriós, m’encanta. El que volia que acceptessin els nois és que en alguns moments haurien d’odiar el corb i en d’altres, estimar-lo. I això és el que fa que el corb sigui gran. El que els nens mai faran és engabiar el corb en un conjunt delimitat de sentits: “La meva mare va morir, el meu pare va embogir”. I ja està? Això és massa simplista!\n-Precisament parlant dels nens, sembla que per a ells és més important conèixer el pare que es queda sol que no pas la mare que ha marxat.\nSí, perquè descobreixen que aquesta és la millor manera de conèixer-la a ella. Veuen que en els seus esforços de ser amables amb el pare, o d’enriure-se’n, s’estan acostant a la mare. Això és una intuïció que els surt de dins i aquesta és la seva maduresa emocional. Per afavorir als nens, el personatge de la mare l’havia de crear des de l’absència. Primer vaig intentar descriure-la i no va funcionar. Aleshores vaig donar més marge als nois per endevinar i pensar. Ho vaig fer perquè sabia que aniria bé, perquè a mi m’agrada pensar en el meu pare mort i imaginar com era. Penso que estaria orgullós de mi per estar parlant amb tu a Barcelona i que estaria trist pel Brexit. Són suposicions que parteixen de la informació que tinc d’ell. Els nens senten empatia, i a mi la mort del meu pare em va ajudar a ser empàtic. El dolor i la gratitud creixen plegats.\nMax Porter | Foto: Ester Roig\n-En un moment donat, llegim al llibre que “El dol és un projecte a llarg termini”. És una cosa que tots hauríem d’acceptar a l’hora d’afrontar situacions doloroses?\nSuposo que sí. I hauríem d’ampliar-ho a l’esfera política i a la història de la civilització. És a dir, amagar les coses sota la catifa no porta res de bo. Si senzillament blanquegem els traumes de la nostra civilització, creem bombolles de dolor que acaben tornant i no ajudem als nostres fills. Quant a la relació que tenim amb el dol, jo voldria que tots l’entenguéssim com un projecte a llarg termini. Em sembla que no avancem perquè no estem pensant d’aquesta manera i cada vegada augmentem més la nostra buidor. Senzillament hem d’acceptar que l’ésser humà és dolent. I aquest és el projecte a llarg termini del corb. Els nens poden ser desagradables els uns amb els altres, però d’alguna manera han après a ser amables. Poden mirar-se al mirall i dir: a la nostra mare li hauríem agradat.\nJaume el 28 desembre 2016 a les 22:39 ha dit:\nGràcies Clàudia, una bona entrevista!


Reunió de la Plataforma Participativa Nits Q Lleida per un oci segur i responsable — Benestar Social - Serveis i Recursos - La Paeria - Ajuntament de Lleida\nEsteu aquí: Inici › Serveis Especialitzats › Actuacions per la promoció d'hàbits saludables › Notícies › Reunió de la Plataforma Participativa Nits Q Lleida per un oci segur i responsable\nReunió de la Plataforma Participativa Nits Q Lleida per un oci segur i responsable\nEn aquesta convocatòria, la primera d’aquest 2018, s’han tractat les necessitats i les mancances detectades en entorns d’oci a al ciutat i s’ha treballat establir mecanismes per minimitzar determinades situacions que generin molèsties\nLa Plataforma Participativa Nits Q Lleida s’ha reunit aquest dimarts amb l’assistència dels agents vinculats al programa i amb l’objectiu de fer una abordatge de les necessitats i les mancances detectades en els entorns d’oci de la ciutat. En concret, la Plataforma d’aquest dimarts, la primera convocada d’enguany, ha parlat sobre el consum de begudes al carrer i com incorporar la perspectiva de gènere en l’oci de la ciutat.\nHi han participat locals d’oci i entitats/empreses del sector, entitats veïnals, juvenils i socials, cossos de seguretat i serveis d’emergències, altres administracions i tècnics municipals que dinamitzen la Plataforma Participativa. La finalitat d’aquest treball comunitari és establir mecanismes i estratègies comunes per aconseguir minimitzar determinades situacions que puguin generar molèsties i/o conflictes, per intentar eliminar-les. La implicació i la col·laboració dels agents del món de l’oci és clau per aconseguir resultats positius.\nNits Q Lleida, aquest any, desplegarà el Pla d’actuació davant comportaments i actituds sexistes en espais d’oci i festes populars a la ciutat, elaborat l’any 2017 amb la participació de diferents regidories municipals i la col·laboració de col·lectius feministes de la ciutat, entitats socials, serveis d’emergència i cossos de seguretat. En concret, dedicarà especial atenció a sensibilitzar i conscienciar la població sobre les violències sexuals en entorns d’oci i generar estratègies preventives per l’empoderament comunitari.\nNits Q Lleida de la Paeria és un programa d’intervenció educativa en espais d’oci nocturn amb l’objectiu de crear un espai de diàleg participatiu entre els agents implicats en l’oci nocturn de la ciutat per aconseguir entorns més segurs, atractius, saludables, creatius i de qualitat per a tothom, per millorar l’oci nocturn a Lleida. Es desenvolupa a Lleida des de l’any 2013 impulsat per l'Ajuntament i amb la col·laboració del Departament de Salut de la Generalitat i la Diputació de Lleida.


Llegir abans de curar, la xarxa de clubs de lectura impulsada per professionals de la salut, creix en l'entorn digital\nLa digitalització d'aquesta iniciativa serà possible gràcies a la UOC amb el suport de la FACC i el BBVA\nLlegir abans de curar, la xarxa de clubs de lectura autogestionats per professionals sanitaris en els centres de salut, assumeix un nou repte: expandir el seu entorn digital amb noves eines i recursos que permetin seguir la dinàmica d'un club tant en format presencial com virtual o híbrid. Això serà possible gràcies al suport de la Fundació Antigues Caixes Catalanes (FACC) i el BBVA, formalitzat a través del conveni signat el 13 d'octubre amb la Universitat Oberta de Catalunya (UOC).\nLlegir abans de curar va quedar finalista del premi Catalunya Cultura, que atorga la Fundació Catalunya Cultura. FACC i BBVA van conèixer el projecte i van apostar pel procés de digitalització perquè, com explica Belén Latorre, directora de la FACC, "ens va semblar molt interessant tant per l'objectiu de fomentar la lectura entre el personal sanitari, un col·lectiu que també necessita la cultura i la reflexió compartida per fer front al seu dia a dia, com pel fet de ser un projecte col·laboratiu". Les institucions que l’impulsen són la UOC; la Societat Catalana de Bioètica en Ciències de la Salut, que coordina els clubs presencials i té a càrrec seu la selecció dels corpus literaris de Llegir abans de curar, i l'Ajuntament de Barcelona, que aporta l'expertesa en la coordinació de clubs de lectura mitjançant Barcelona Ciutat de la Literatura i les Biblioteques de Barcelona.\nPer a Jordi Cluet, director d'Institucions de BBVA a Catalunya, "aquest projecte de caire cultural contribueix a millorar la qualitat del tracte als malalts i, en definitiva, al seu benestar físic i emocional, i, també, al de tot el personal sanitari".\nEn aquest projecte, la UOC és responsable de l'estratègia digital. Com comparteix Teresa Fèrriz, responsable de Nous Projectes de la Universitat, "hem anat desenvolupant el projecte digital a partir de les necessitats dels clubs presencials. Primer vam dissenyar i editar una pàgina informativa, que, posteriorment, es va convertir en un web de suport a la lectura i on es publiquen continguts útils per als clubs autogestionats. Amb l'arribada de la COVID-19 els professionals de la salut han anat canviant la seva relació amb el món digital a una velocitat impensable un any enrere". Això obria noves possibilitats per a aquest projecte, ja presencial a més de dotze centres sanitaris. Com reconeix Latorre, "vam creure oportú contribuir al seu desenvolupament sumant totes les noves potencialitats digitals als clubs de lectura presencials existents i fent-ne créixer l'impacte potencial".\nAra, des de la UOC, i gràcies a la signatura del conveni amb la FACC i el BBVA, "acompanyarem i ajudarem tots els clubs que vulguin tenir les millors eines i els recursos per fer les seves dinàmiques virtualment. Cal anar acompanyats d'especialistes i això és el que farem en aquesta nova fase de digitalització del projecte: de la mateixa manera que hi ha recursos i persones expertes que donen suport als clubs presencials per fer-los més útils i eficients, n'hem de reforçar i expandir els usos digitals", explica Fèrriz.\nUn club digital i un de presencial són dues cares de la mateixa moneda: comparteixen la mateixa visió, però tenen maneres diferents de treballar. Quines són les tasques de dinamització de qui ha de dirigir un club virtual? Amb quins recursos previs ha de comptar? Com s'estructura la metodologia d'un club virtual? Tot club virtual ha de combinar la lectura col·lectiva asíncrona amb una videoconferència en temps real? "La nostra feina és ajudar que cada club autogestionat pugui decidir quin serà el seu propi camí digital", diu Fèrriz.\nLa transformació digital, des de la UOC, "la plantegem sempre a partir de les necessitats dels usuaris. En aquest cas, l'estratègia digital de Llegir abans de curar es fonamenta en un procés d'aprenentatge comú", afegeix. Cal avançar en la construcció de models i bones pràctiques que minimitzin problemes i amplifiquin oportunitats, com ara la participació potencial, en cada club, de persones que abans no tenien disponibilitat per coincidir en el mateix temps i espai físic per la dificultat de compaginar torns o altres circumstàncies. Però a més, la responsable del projecte creu que "si posem a l'abast dels equips de professionals sanitaris les millors metodologies, eines i recursos digitals per desenvolupar el seu propi club digital, cada equip autogestionat es podrà centrar en el que és realment important per als seus membres: la lectura dels llibres seleccionats i la conversa de valor que se'n genera".\nLlegir abans de curar: raó de ser\nUn dels problemes més importants que té la medicina contemporània és que està perdent el seu component humanista. Tradicionalment, el metge desenvolupava una relació gairebé personal amb els pacients, i això era part del procés curatiu, tant des del punt de vista de proporcionar confort al malalt com del de recollir una informació essencial per al diagnòstic. Avui dia, el metge no té temps per crear aquesta connexió, i, malgrat que l'atenció sanitària té una alta qualitat, la dimensió humana de la medicina es va diluint.\nUna manera d'evitar perdre aquest component tan important és "reforçar la faceta social del metge", afirma el metge i escriptor Salvador Macip, professor dels Estudis de Ciències de la Salut de la UOC. "Una bona eina per fer-ho és la literatura. Llegir permet entendre la malaltia des d'un angle diferent, no com si les persones fossin simplement màquines que s'espatllen, sinó experimentant des de l'altra banda l'impacte que tenen els problemes de salut. Llegir fa augmentar l'empatia dels professionals i els permet posar-se en la pell dels pacients. D'aquesta manera, el metge pot fer més bé la seva feina i el pacient pot rebre una atenció més personalitzada", afegeix. Belén Latorre comparteix aquesta visió: "Per a nosaltres, Llegir abans de curar és una mostra més que la cultura és beneficiosa per als malalts i els seus familiars, però també per als professionals sanitaris que dia a dia hi estan en contacte."


Comunicació Palafrugell - L’Ajuntament de Palafrugell canvia alguns dels projectes inclosos en el PUOSC 2012\nL’altre projecte al qual es renuncia és el del tractament urbà dels carrers de la Caritat, Nou, Quatre Cases, Constància, Sant Joan i Estrella, al nucli de Palafrugell que tenien un pressupost d’1.090.162,47 euros (subvencionat pel PUOSC amb 260.000 euros). Les noves sol·licituds que es fan són les de reparació de la calçada dels carrers Metal·lúrgia, Gas, Indústria i Pals, a la circumval·lació Nord de Palafrugell, amb un pressupost de 540.000 euros i una subvenció de 220.000 euros dins el programa general. L’altre projecte que s’incorpora a la sol·licitud és la millora del Passeig de Calella de Palafrugell, en el tram comprés entre el carrer Cap de Creus i el mirador de Carles Sentís. Aquest projecte té un pressupost de 110.995,19 euros i una subvenció de 40.000 euros del PUOSC.\nAmb aquesta redistribució, es passa d’un cost dels dos projectes inicialment previstos (i als quals ara s’ha renunciat) d’1.950.713,10 d’euros als 820.710,91 euros que és el pressupost dels tres nous projectes que els substitueixen. L’aportació del PUOSC es manté en els 320.000 euros.\nEn les previsions de projectes a realitzar amb subvenció del PUOSC 2012 es manté el de la construcció d’una sala polivalent a la biblioteca de Palafrugell, que té un cost de 218.334,05 euros.


El premi per no haver-se rendit mai per a la pivot que somia pilotar avions - Empordà\nEl premi per no haver-se rendit mai per a la pivot que somia pilotar avions\nVuit punts i quatre rebots en 17 minuts en pista són els gens menyspreables números que va firmar dissabte a la pista del CBS Barça la dorsal 22 del GEiEG Uni. Una jugadora que, amb 23 anys, ja les ha vistes de tots els colors, i que aquella tarda va recollir el premi a no haver-se rendit mai, ni quan els metges li recomanaven deixar definitivament el bàsquet i endinsar-se en el món laboral, perquè els semblava impossible que pogués superar les seqüeles d'un greu accident de trànsit que va patir ara fa dos anys als EUA, on havia anat a estudiar. «Quan escoltava això jo em vaig dir a mi mateixa que no pararia fins que aconseguís tornar a jugar», apunta la blanenca Iho López. Ho ha aconseguit, i en una categoria, la Lliga Femenina 2, que li ha de servir de trampolí per tornar al primer equip de l'Uni Girona, amb el qual va debutar a l'elit el 2014, a les ordres d'Anna Caula. «Això encara ho veig lluny, ara el que he de fer és seguir millorant i creixent amb el GEiEG Uni, entrenant amb els dos equips, i oferint la meva millor versió».\nL'aventura americana li va servir per graduar-se en Enginyeria Informàtica per Florida State. En l'aspecte esportiu tenia una prometedora carrera a l'NCAA fins que un accident (que li va provocar una fractura de fèmur i d'altres lesions) li va tallar la progressió. Li hauria agradat ser pilot d'avió «però jugant és molt difícil aconseguir-ho». Ara troba el temps per compaginar els entrenaments amb l'Uni i el GEiEG Uni, i per cursar dos màsters a distància, un sobre Dinàmica de fluids computacionals («està encarat en l'enginyeria química i el que fa és veure com els fluids afecten diferents estructures»), i un altre d'Enginyeria Aeroespacial, que li hauria de servir per ser enginyera aeroespacial i treballar en els avions, dissenyant-los i adaptant-los a l'evolució tecnològica.\nLes conseqüències de l'accident de trànsit d'ara fa dos anys als EUA van ser considerables. Es va trencar les vèrtebres C2 i L1, una costella i el fèmur. Més tard van descobrir que també tenia danyat el labral del maluc. La primera operació no va ser suficient, Iho López seguia amb molèsties, i va ser com li van trobar, un any més tard, el labral trencat. Aquell va ser el moment més dur d'aquesta història. «Em deien que no tornaria a jugar a bàsquet i que tenint estudis d'Enginyeria informàtica el que havia de fer era anar a treballar, que faria més diners», recorda. No va acceptar aquest diagnòstic i mai es va donar per vençuda. Ni a l'aula ni a la pista, on dissabte va recollir, finalment, el premi. Ara tot torna a començar, per a ella. A casa, a més a més.\nLa pivot gironina va rebre l'alta a mitjans de la setmana passada. Sabia, per tant, que tenia molts números de tornar a jugar un partit oficial dissabte, a la pista del CBS Barça, on el GEiEG Uni va caure a la pròrroga (79-73). Explica que va tenir «molt bones sensacions, em vaig trobar molt bé», i agraeix a les companyes d'equip el suport que li van donar des que va començar la pretemporada. «Fins i tot una jugadora em va dir que estava més nerviosa ella que jo», exclama la pivot de Blanes. Ni recorda quan havia sigut el darrer enfrontament oficial que havia disputat. De fet, si de l'accident ara en farà dos anys, de la darrera actuació en fa molt més: «Aquella setmana començàvem la lliga i, òbviament, ja m'ho vaig perdre, per tant segurament que el meu últim partit abans de dissabte deuria haver sigut el maig o l'abril de 2018».\nPer al seu tècnic al GEiEG Uni, Joan Pau Torralba, el retorn d'Iho López és una magnífica notícia. «Ens n'alegrem molt per ella i és bo que puguem anar recuperant jugadores», raona. L'equip també podria afegir una nova peça aquesta mateixa setmana, segons l'entrenador, Carla Jou. «Que l'Iho hagi tornat a les pistes i estigui a bon nivell ens satisfà. Anem sumant peces i a veure si hi afegim la Carla», va subratllar. Mentrestant, Iho continua tocant de peus a terra, fent bo el seu lema que cada dia tens una oportunitat per menjar-te el món. La pivot blanenca, de la generació del 1997, una de les més prolífiques del bàsquet femení espanyol, amb fites com el triplet en categories de formació amb la selecció espanyola (or en U16, U18 i U20), segueix fent realitat els seus somnis. Ha de ser qüestió de temps veure-la, doncs, dissenyant, o qui sap si pilotant, avions.


Jordi Cases, autor en El Vallenc\nL’Espanya dels porcs\nJordi Cases - 13 Març 2020 1\nFa uns quants anys, els mitjans financers dels països anglosaxons van inventar un acrònim lleig i negatiu per referir-se als països de la Unió Europea amb un dèficit econòmic important; els deien països PIGS, que en anglès...\nJordi Cases - 3 Març 2020 0\nLa setmana passada, el president dels EUA, Donald Trump, va fer un míting on deia que no entenia com una pel·lícula coreana, concretament Paràsits, s’havia endut l’Oscar a la millor pel·lícula. Trump al·legava que no comprenia per...\nJordi Cases - 21 Febrer 2020 0\nLes noves generacions estan de moda. Youtubers de catorze anys que cobren més que nosaltres, influencers de setze que ens expliquen que avui han esmorzat una truita amb espàrrecs, i en definitiva, xavals amb més projecció que qualsevol partit...\nJordi Cases - 13 Febrer 2020 0\nCada vegada som més pràctics i evitem les persones que per una cosa o una altra ens toquen els nassos. La vida és així. Són coneguts com a enemics públics i si poguéssim elaborar certes lleis per desterrar-los, com...\nLes Decennals corren perill\nJordi Cases - 6 Febrer 2020 1\nJa només queda un any per gaudir de les festes Decennals a Valls, per honrar així la Candela. La gent gran anirà a missa i la no tan gran de festa pels carrers de la capital de l’Alt Camp...\nJordi Cases - 30 Gener 2020 0\nDesprés d’un cap de setmana amb gust de calçot i amb estrelles de la talla de Christian Escribà o Rafa Zafra, que per cert, un és molt bo fent pastissos i l’altre treballant el peix, però que poca cosa...\nJordi Cases - 23 Gener 2020 0\nJa fa temps que ens convencen que fer esport és saludable, o almenys més saludable que fumar o beure, per exemple. I potser és cert, si no tenim en compte les lesions que ens pot ocasionar. La pràctica del...\nJordi Cases - 16 Gener 2020 0\nL’arribada dels cotxes elèctrics no només està generant grans expectatives des del punt de vista mediambiental sinó que també mou molts diners. Si de veritat els governs apostessin per reduir les emissions contaminants obligarien les marques automobilístiques a fabricar...\nJordi Cases - 9 Gener 2020 0\nNo hi ha cosa més inútil que plantejar-se una llista de millores per al 2020. Els nous propòsits són el traster de tot allò que no hem estat capaços de fer durant el 2019, és a dir, el racó...


En familia – Els Ports és autentic\nA la comarca de Els Ports pots gaudir d’una oferta específica pels més menuts Els xiquets i xiquetes es queden impressionats en descobrir el món dels dinosaures, gaudeixen en instal·lacions com Saltapins o tenen nombrosos parcs infantils i zones verdes distribuïts per tota la comarca.\nI PARCS INFANTILS\nAls pobles de Els Ports hi ha moltes zones verdes, lliures del pas del vehicles. En elles, els més menuts poden jugar i divertir-se. El Passeig de l’Albereda de Morella, la Fàbrica Giner o les Fonts del Llosar són solament alguns exemples. A més, en la gran majoria de localitats de Els Ports trobaràs zones de joc infantils, perquè els més menuts puguen entretenir-se, completant així una estada perfecta a la comarca.\nVIU L’AVENTURA EN SALTAPINS\nEl parc multiaventura Saltapins permet gaudir de l’aventura en família. Amb diversos circuits i obstacles per adaptar-se a tots els públics podràs caminar per sobre dels arbres en un paratge tan extraordinari com la Fàbrica Giner.\nCONEIX L’INCREÏBLE MÓN DELS DINOSAURES\nMÓN DELS DINOSAURES\nEls dinosaures van habitar les terres de Els Ports fa 125 milions d’anys. Avui, desperten un gran interès i admiració, especialment entre els xiquets. A Els Ports, els més menuts podran visitar jaciments de dinosaures, veure fòssils, trobar-se amb Don Iguano o realitzar diverses activitats relacionades amb la paleontologia.\nDins de l’àmplia oferta de senderes, a Els Ports pots trobar alguns ideals per recórrer-los en família. Una opció ideal per gaudir del paisatge de Els Ports, fent-ho al costat dels menuts de la casa.\nSAPS COM S’ELABORE EL FORMATGE O LA MEL?\nConèixer l’elaboració dels productes de Els Ports també és un pla molt interessant per viatjar en família. En la Formatgeria El Pastor de Morella es potden conèixer les diferents fases d’elaboració del formatge. Mentre que en API Villores, els més menuts es converteixen en apicultors i poden veure d’a prop com fan la mel les abelles.\nJUGA EN UNA\nLes Torres del Joc de Morella tenen diversos jocs medievals, que permeten als més menuts divertir-se amb diversos jocs d’habilitat mentre es visita una torre defensiva medieval.\nSi vols conèixer la història, festes i tradicions dels pobles de Els Ports, existeixen col·leccions de llibres infantils que ens ajuden a conèixer millor el passat i present d’aquesta terra.


Continental Hotel Belgorod Rússia - Ofertes d'hotels amb els MILLORS DESCOMPTES EN LÍNIA\nDescompte a Continental Hotel\nNikolaya Chumichova st. 30, Vostotxni, Belgorod, Rússia, 308009 - Excepcional ubicació - Veure al mapa\nTé alguna pregunta per a Continental Hotel?\nAl visitar Belgorod, vosté es sentirà com a casa a Continental Hotel, què li ofereix un allotjament de qualitat i un gran servei. Tota l'emoció del centre de la ciutat és només a 0 km. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Belgorod. Els clients de l'hotel poden gaudir de Wi-Fi gratuït en totes les habitacions, recepció 24 hores, servei d'habitacions 24 hores, instal.lacions per a minusvàl.lids, express check-in/check-out.\nL'hotel compta amb 141 precioses habitacions, i totes inclouen televisió de pantalla plana, accés a internet (sense fils), connexió sense fils a internet (cortesia), habitacions per a no fumadors, aire condicionat. Centre esportiu, sauna, spa, massatge, sauna de l'hotel, són llocs ideals per a relaxar-se després d'un llarg dia. Amb una localització ideal i amb comoditats imbatibles, Continental Hotel no troba competidors en cap categoria.\nComentaris d'Agoda (3)Comentaris de Booking.com (691)


La visita del Girona tanca la primera volta\nEl Recam Làser Caldes afronta aquest dimarts una nova cita a l’OK Lliga després de la gran victòria de dissabte contra la Vendèenne. Els de Candami, amb el bitllet per a la Copa sota el braç, volen tancar la primera volta amb un nou triomf davant d’un rival directe.\nEl Girona arriba a la cita després de caure per 0 a 1 contra el Follonica italià en la WS Europe Cup. Tot i la derrota, els gironins estan realitzant una bona temporada a la competició domèstica ocupant la 6a posició. Els canvis a la plantilla han permès als de Ramón Benito formar un equip amb experiència i talent amb les arribades de Gerard Pujol, Aniol Mangas i un vell conegut per a l’afició calderina com Humberto Mendes.\nEls vallesans encadenen tres victòries seguides a la lliga com a locals.\nEl gran moment de forma ha impulsat a l’afició per creure en grans fites aquesta temporada. Marcos Blanqué continua sent el principal punt fort en atac juntament amb Xavi Rovira. Gerard Camps està destacant a bola aturada en el seu primer any a la porteria calderina.\nAquest dimarts a partir de les 9 del vespre, Recam Làser Caldes vs Girona HC, en directe per OK Lliga TV.


Polseres Hungarines (Milaneses) en plata de llei :: Ona i Lia | Comprar online a MeriTomasa\n> Joies personalitzades> Joies amb nom>Polseras Hungarinas :: Ona i Lia\nDues polseres per regalar a un naixement de dues bessones, la Lia i l'Ona.\nA les fotos veiem dos conjunts diferents. Les plaques d'un d'ells són en forma rectangular, amb els noms en tons rosats, les dues amb acabat de plata polida amb ratlla diamant. A l'altre conjunt la placa té forma d'estrella i els noms estan en blanc i negre, així com les cadenes, una acabada en plata brillant i l'altra en plata envellida (les dues amb ratlla diamant).\nPolseras Hungarinas :: Ona i Lia:\nPeces fetes a mida i de forma totalment artesanal.\nDues polseres per regalar a un naixement de dues bessones, la Lia i l'Ona. La idea és que la mare faci servir les polseres fins que les nenes siguin prou grans, llavors aquestes peces ja estaran carregades de sentiments i de records recollits al canell de la seva mare. Serà una joia que pretén ser un punt en comú entre les bessones, així com portar l'essència de la seva mare.\nLa cadena és hungarina (o milanesa), denominació en termes joiers a una forma de cadena construïda amb mòduls tipus molles. És elaborada a mà baula a baula.\nUnes peces que em van ser encarregades amb molt d'afecte, realitzades amb tota la meva il·lusió.


La jutge deixa a punt de judici dos directius d'«El Jueves» per insinuar que els policies espanyols consumeixen cocaïna - Diari Jornada\nEl director de la revista satírica 'El Jueves', Guille Martínez, llegeix un exemplar de la publicació. 7 de novembre de 2017. (ACN)\nConsidera que els articles van comportar «una ofensa i una falta de respecte als membres de la Policia Nacional sense sustentar-se en cap base fàctica»\nLa jutge deixa a punt de judici dos directius d'«El Jueves» per insinuar que els policies espanyols consumeixen cocaïna\n| 11 de maig, 2018 - 17:00\nEl Jutjat d'Instrucció número 20 de Barcelona ha deixat a un pas de judici el director de la revista satírica 'El Jueves', Guille Martínez-Vela, i el subdirector i també director de la web, Joan Ferrús, per haver publicat dos articles similars a l'edició de paper i a la web de la revista sobre el consum de cocaïna dels policies espanyols desplaçats a Catalunya pel referèndum de l'1-O. La jutge del cas ha donat per finalitzada la instrucció contra els dos investigats per un delicte d'injúries i ha donat trasllat a les parts perquè presentin els seus escrits d'acusació. La magistrada ha subratllat en l'acta que els textos i les il·lustracions van comportar «una ofensa i una falta de respecte als membres dels Cos de la Policia Nacional sense sustentar-se en cap tipus de base fàctica».\nEl cas ha estat investigat per aquest jutjat arran d'una denúncia de la Unitat d'Investigació Tecnològica de la Direcció General de la Policia espanyola després que el passat 4 d'octubre, tres dies després de l'actuació policial contra els votants del referèndum de l'1-O, la revista va publicar que a Catalunya s'havien acabat les existències de cocaïna per la massiva presència d'agents als ports de Barcelona i Tarragona, així com en hotels. En l'acta, la magistrada detalla que la revista va publicar primer un article a la web sota el títol «La contínua presència d'antidisturbis acaba amb les reserves de cocaïna a Catalunya» referint-se a membres de la policia espanyola, incloent la imatge d'una mà que manipulava una substància en pols de color blanc, i posteriorment, segons afegeix, en l'edició de paper també es va publicar un article amb el mateix títol.\nAbans de ser citat a declarar al novembre passat, Martínez-Vela, va recordar que la peça humorística publicada el 4 d'octubre formava part de la secció de notícies fictícies de la web. «És una de les tantes notícies fictícies de la secció. Per qüestions que se'ns escapen això ha acabat comportant una denúncia per part de la policia espanyola», va lamentar. Els investigats van assenyalar que l'article s'emmarca en una revista satírica, que fa humor sobre quasi tot, i en una secció de notícies falses, sense cap voluntat d'enganyar, ja que els lectors coneixen la intencionalitat de la publicació.


Holiday Inn Manassas - Battlefield Manassas (VA) Estats Units - Ofertes d'hotels amb els MILLORS DESCOMPTES EN LÍNIA\n10424 Balls Ford Road, Sudley, Manassas (VA), Estats Units, 20109 - Veure al mapa\nMés informació sobre Holiday Inn Manassas - Battlefield\nTant si es tracta d'un viatge de plaer com si és de negocis, Holiday Inn Manassas - Battlefield és una elecció d'allotjament magnífica quan visiten Manassas (VA). Des d'aquí, els viatgers poden gaudir d'un fàcil accés a tot el que aquesta viva ciutat ofereix. Aquest modern hotel està situat a prop de atraccions populars de la ciutat com ara Ben Lomond Manor House & Old Rose Garden, Manassas National Battlefield Park, Splash Down Waterpark.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb televisió de pantalla plana, banyera hidromassatge, habitacions per a no fumadors, aire condicionat, calefacció a cada habitació. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Holiday Inn Manassas - Battlefield.


Gaudeix d'un estiu solidari i 'teactiu' amb Viu Autisme\nImatge de la inauguració del nou local de Viu Autisme. Font: Girona Notícies\nL'arrossada solidària tindrà lloc el proper 21 de juliol a Platja d'Aro. Font: Viu l'Autisme\nL’entitat ofereix un pati obert amb activitats dirigides a tothom, les tardes dels dimarts i dijous, i una arrossada solidària el proper 21 de juliol a Platja d’Aro.\nEmmarcada en les activitats d’estiu que organitza Viu Autisme, el proper 21 de juliol tindrà lloc a Platja d’Aro una arrossada solidària que té com a objectius recaptar fons per l’atenció psicològica i pedagògica de les persones amb TEA, sensibilitzar la societat sobre la importància del suport social i visualitzar la realitat de les persones que pateixen aquest trastorn i les seves famílies.\nEl dinar serà una experiència sensorial i solidària que permetrà potenciar l’autoestima de les persones amb TEA i aconseguir recursos per generar noves oportunitats socials i laborals per a aquest col·lectiu.\nL’esdeveniment sorgeix a partir de la col·laboració desinteressada del xef Marc Ribas en un Show Cooking organitzat per l’entitat i celebrat, l’any 2018, al Club Tennis d’Aro, on nens i nenes i les seves famílies van poder participar i mantenir un debat sobre l’alimentació saludable. El gran èxit obtingut va empènyer l’entitat a celebrar una arrossada solidària per recaptar fons per a l’associació.\nL’acte, que se celebrarà al Club Tennis d’Aro de Platja d’Aro, comptarà amb 8 cuiners de renom que cuinaran 8 paelles per a 70 comensals cadascuna. La jornada estarà amenitzada amb un concert i no es descarta aprofitar l’acte per gravar el darrer programa de la temporada del ‘Cuines’.\nAquelles persones que estiguin interessades en assistir-hi poden comprar l'entrada a les instal·lacions del Club Tennis d'Aro, a l'Oficina de Turisme de Platja d'Aro, a la seu de Viu Autisme o a la Taverna del Ciri.\nMés enllà d’aquest acte, durant els mesos de juny i juliol, Viu Autisme impulsa les tardes de pati obert els dimarts i dijous, de 16 a 19 hores, on les persones que ho vulguin podran gaudir d’activitats dirigides i obertes a tothom. Per participar cal realitzar la inscripció enviant un correu electrònic a viuautisme@viuautisme.com.\nSuport a més de 120 famílies\nViu Autisme neix l’any 2012 amb la finalitat de promoure la inclusió de les persones amb TEA i les seves famílies i garantir la seva igualtat de drets i oportunitats en tots els àmbits de la societat. Ofereix suport, orientació i atenció psicoterapèutica a infants, adolescents i adults amb TEA així com eines i orientació professional a aquelles persones que treballen amb persones que pateixen aquest trastorn.\nL’entitat representa a més de 120 famílies de les províncies gironines i cobreix una necessitat social ja que no existeix cap dispositiu públic que faciliti un acompanyament basat en la inclusió plena en tots els àmbits de la societat.\nPer a fer possible la seva tasca, Viu Autisme compta amb la col·laboració voluntària d’amistats, personal docent, psicòlegs/gues i professionals de l’àmbit de la salut.\nViu Autisme, infància i joventut i família, intervenció social, baix empordà, gironès


Restaurant - Restaurant Can marques\nBenvingut a un dels restaurants amb més tradició de Girona. Actualment, el restaurant està dirigit per la quarta generació de la família.\nLa situació de Can Marquès és immillorable, professionalment parlant: just davant del Mercat Municipal. Aquesta localització privilegiada marca totalment l’enfocament i la filosofia de la nostra cuina: cuina de producte.\nCan Marquès ha estat, és i serà el restaurant del Mercat de Girona, on pot trobar una carta elaborada amb productes del “nostre” mercat, on no falten els plats amb més tradició de la zona, com la “Pota i tripa de vedella” o la “Llegua de vedella estofada amb bolets”.


Laboratori sobre la mort i el dol\nDe l'01/02/2021 al 30/06/2021\nEls integrants d’aquest laboratori són Júlia Barceló, Laia Duran, Judit Colomer, Pau Vinyals, Raquel Santanera i Javier Beltrán.\nÉs espantosa la quantitat de mort que conté la vida. I és alliberador adonar-se de la quantitat de vida que roman malgrat la mort. Com conviure amb la pèrdua d’un ésser estimat? Amb l’absència i el record que ens queda als que encara som vius? Què és el dol?\nVolem crear un espectacle que parli del buit que suposa la pèrdua d’un ésser estimat. Com aquesta pèrdua et pot conduir salvatgement cap a carrerons sense sortida, indrets foscos que ni tan sols sabies que existien.\nI, tanmateix, com aquesta pèrdua també pot ser alliberadora. Pot deslligar-nos de la inèrcia esgotadora que sovint porten els lligams intensos, sobretot si són de la gent que ha contribuït a fer-nos tal com som.\nVolem explicar com la reconstrucció d’algú que ja no hi és pot esdevenir una obsessió. Una obsessió necessària, vital, que es pot transformar en una força creadora. I tanmateix, mostrar com aquesta mateixa obsessió pot esdevenir destructiva. Com, sense adonar-te, tot pot acabar sent una espiral de records difuminats que t’engoleix.\nQuè hi ha de cert en una història construïda a partir de records? Tots els records que tenim són fidels al que va passar de veritat? O són ciència-ficció? Potser inventem i manipulem els records a gust de cadascú per tal que la nostra pròpia història sigui suportable. Reconstruïm el record d’algú per tal d’acabar de conèixer-nos?\nTotes aquestes preguntes i reflexions són el punt de partida d’aquest laboratori de teatre format per persones procedents de diferents disciplines escèniques.\nMostra del laboratori\nVam començar aquest procés de creació intentant comprendre de quin material estava fet el dol, quina forma tenia per a cadascun de nosaltres i com el transitàvem individualment en el[...]


ESPAI LÚDIC AMBIENTAL PER A FAMÍLIES Parc De La Ciutadella _ Barcelona (Barcelona)\nÉs un espai de participació familiar gratuït que promou el joc i l'educació ambiental com a eina per a participar activament a la conservació i millora del medi ambient de la ciutat destinat a famílies amb infants de 0 a 5 anys.\nTé una zona de joc d'exterior amb jocs i joguines que podreu utilitzar i un d'interior amb un racó de contes, un racó per experimentar amb la natura.\nUs podem oferir també una programació d'activitats setmanals i una activitat per famílies el cap de setmana.\nL'espai està dinamitzat per dues monitors/es especialistes en joc, joguina i medi ambient i petita infància. A l'obrir treuen totes les joguines de préstec a l'exterior, amb les que podreu jugar i recollir un cop acabeu.\nTambé podeu accedir a l'interior on hi trobareu diferents propostes de joc: contes, construccions, racó d'experimentació sensorial, i altres propostes de joc.\nTrobareu també el Jardí dels Infants, és un espai reservat a l'hort urbà i que es dinamitza diàriament.\nTenim penjada una normativa per tal de fer de l'espai un lloc de convivència tranquil i segur. Us demanem que llegiu amb atenció i acompliu les recomanacions.


12 propostes electorals per al foment de la pau | Xarxanet - Entitats i voluntaris de Catalunya per un món millor\n12 propostes electorals per al foment de la pau Inici » Internacional » 12 propostes electorals per al foment de la pau Logotip FundiPau\nDe cara a les properes eleccions al Parlament de Catalunya, FundiPau (Fundació per la Pau) demana als partits polítics que es comprometin amb la promoció dels valors de la pau i incloguin als programes electorals la reducció de la despesa militar i el suport a la societat civil i a les institucions catalanes que treballen pel foment de la pau.\nTweet Bookmark/Search this post with 02/11/2012 - 11:44\nFa uns dies la Fundació per la Pau anunciava que canvia el seu nom per FundiPau. La transformació del nom busca fer-lo més àgil, proper i directe. Els objectius i valors de l'entitat, però, continuen sent els mateixos de sempre i segueix treballant a favor de la cultura de pau. Amb motiu de les eleccions al Parlament de Catalunya del 25 de novembre, ha fet arribar als partits polítics 12 propostes electorals per al foment de la pau, amb la voluntat que les incorporin al seus programes electorals.\nFundiPau denunciar que mentre la pobresa i la crisi minven les condicions de vida de la població civil arreu del món, la despesa militar mundial continua creixent. Davant aquesta situació, considera que "cal una política pública ambiciosa, seriosa i responsable per a enfortir les condicions de pau i prevenir la violència". Així, afirma que Catalunya ha de ser sensible als reptes que afecten la humanitat i s'ha d'implicar en la recerca de solucions globals.\nPer a això, insta els partits polítics a incloure els següents punts als seus programes electorals:\nTreballar i pressionar per tal que la despesa militar de l’Estat espanyol es vagi reduint de forma progressiva i, així, alliberar aquests recursos per a polítiques socials.\nUna aposta clara per tal que les accions públiques de promoció empresarial, de foment d’un pol estratègic o d’impuls de línies de recerca, siguin sempre de caire estrictament civil i deixin fora la indústria militar.\nCompromís per la promoció dels valors de la pau.\nAprofundir en la construcció d'una política pública catalana al servei de la pau, amb pressupostos suficients i mecanismes viables.\nMantenir el suport a l'Institut Català Internacional per la Pau (ICIP) així com seguir garantint-ne la seva independència.\nMantenir el Consell Català de Foment de la Pau com a taula de diàleg i concertació entre universitat, món acadèmic, administració pública i societat civil.\nDemanar la retirada del pla de militarització de l'ensenyament anomenat "cultura de defensa", incompatible amb l'educació per la pau.\nContinuar el suport i seguiment dels tractats internacionals que prohibeixen les mines antipersona i les bombes de dispersió.\nContinuar el suport a la lluita global per l'abolició de les armes nuclears, una amenaça real a la supervivència de la humanitat.\nDonar suport als processos diplomàtics i civils oberts en la lluita contra la proliferació de les armes petites i lleugeres, i impulsar el rebuig global a l'ús d'armes amb urani empobrit.\nRefermar el suport de Catalunya a la creació d'un Tractat sobre Comerç d'Armes que, de forma efectiva, estricta i vinculant, posi el comerç d'armes sota control i impedeixi les transferències que alimenten genocidis i matances.\nAssumir un paper actiu en la solidaritat cap a aquelles persones i pobles que pateixen la violència així com en la denúncia dels qui la promouen i l'executen.\nUn cop els partits facin públics els seus programes electorals FundiPau valorarà si han tingut en compte aquestes propostes.


L´Estartit acull el primer torneig de tenis platja - Diari de Girona\nL´Estartit acull el primer torneig de tenis platja\nLa platja Gran de l'Estartit acull aquest diumenge el primer Torneig de Tenis Platja Festa Major de l'Estartit que organitzal el Club Tennis Baix Empordà, amb la col·laboració de l'Ajuntament de Torroella de Montgrí. La prova d'aquest diumenge forma part del Circuit Català de Tenis Platja de la Federació Catalana de Tenis, de manera que és puntuable pel rànquing català. Les inscripcions es poden fer a través del correu electrònic de la Federació (tennisplatja@fctennis.cat). Les modalitats de participació són el doble masculí, femení i mixt per a jugadors federats; també hi haurà el doble amateur i el doble juvenil.\nEl tenis platja és una modalitat esportiva relativament nova i està inclosa dins de la Federació Catalana de Tenis des del 2004. Segons recull el web de la Federació, va néixer pels vols dels anys 70 a partir del tradicional joc de pales. A part de la superfície sobre la qual es juga, el tenis platja es diferencia del tenis comú amb el fet que se juga en parelles i que la xarxa es troba elevada fins a 1,85 metres.


Com puc preparar un examen oral d'anglès? - Merit School\nCom puc preparar un examen oral d’anglès?\nPàgina inicial/Preguntes freqüents – FAQ/Preguntes sobre certificacions i exàmens/Com puc preparar un examen oral d’anglès?\nA tots els nostres cursos d’anglès es dóna moltíssima importància tant a l’Speaking com al Listening. Fomentem un ambient participatiu i dinàmic on animem a tots els alumnes a parlar a classe. Encara que si vols centrar-te només en aquesta àrea de l’idioma, disposem de cursos de conversa al llarg de l’any.\nTambé et preparem per l’examen oral d’anglès dels exàmens de Cambridge. Aquesta part de l’examen sempre preocupa molt a l’alumne i és per això que durant el curs realitzem diferents pràctiques perquè sàpigues dominar la situació. Al nostre web trobaràs informació, consells i exemples de l’examen oral d’anglès tant PET com del First Certificate.


Published on Tuesday, 22 September 2015 09:48\nEl Club Nàutic Cambrils organitza, rx juntament seo services amb el Port Esportiu de Torredembarra, cialis el Re\tinternet marketing services ial Club Nàutic de Tarragona i el Club Nàutic de Salou, generic el torneig de Pesca de Curricà de Costa, el Torneig Interclubs. Una competició que dura quatre jornades, distribuïdes en 4 dissabtes. A Cambrils serà el 3 d’octubre.\nEl\tplaza hotel new york 5è Trofeu Portman Nàutic Concurs de Pesca de Bonítol a la Brumejada del Club Nàutic Cambrils escalfa motors. Es celebrarà el dissabte 26 de setembre i com a novetat augmentarà el temps de competició, pill sent 8 hores les que els participants podran pescar. S’espera que més d’una vintena d’embarcacions gaudeixin de la pesca.\nQueda\trefused credit prohibida des de la mitjanit del 7 al 8 de juliol temporalment la pesca, tinença a bord i desembarcament d'exemplars de tonyina vermella per a la modalitat de pesca esportiva i recreativa. Així ho dictamina la resolució de 6 de Juliol del director general d'Ordenació Pesquera.


El Palamós fa el millor inici des de la temporada 1999-2000\nEl Palamós de Joan Màrmol viu en un núvol amb el millor inici de temporada dels darrers 20 anys. El Degà està en un estat de forma envejable i encara el repte d'igualar aquella ratxa i ser el millor equip que ha iniciat mai una temporada a l'actual Estadi Municipal Palamós-Costa Brava.\nPer trobar un 5 de 5 ens hem de remuntar a la temporada 1999-2000 quan el club estava presidit per Dimitri Piterman i l'equip dirigit per Dimitri Galiamin. Els blau-grocs van començar la temporada amb tres golejades d'escàndol. 5-0 contra el Reus, 0-4 contra el Manlleu i 3-0 contra el Tortosa.\nDesprés va superar per la mínima a l'Espanyol B 0-1 i va tornar a la senda de les golejades amb un 1-5 contra el Vic. La ratxa va continuar encara un partit més contra el Banyoles per 1-0 abans d'acabar a la jornada set amb un 2-2 al camp del Vilobí.\nAquella temporada del Palamós va ser històrica amb l'ascens a Segona Divisió B, segon per darrere el Barça C amb 73 punts. Per trobar una derrota fins a la jornada 10 on el Degà va perdre 0-1 contra el Balaguer.\nMalgrat l'evident satisfacció per unes dades històriques, com ja va demostrar en la seva anterior etapa al club les xifres les xifres les relativitza. És un home que ha signat tant ratxes positives com ratxes negatives i sempre ha volgut fugir de l'eufòria o la depressió col·lectiva. I mé quan tot just hem entrat al mes d'octubre\nEl cos tècnic del Degà no és aliè a aquestes xifres. EL propi Màrmol va signar un cinc de cinc la temporada 2014-2015 a Tercera Divisió entre les jornades 30 i 34. I el seu segon, Ismael Gil era el davanter centre de l'equip que a l'inici de segle va fer aquell incici fulgurant.\nEl Corredor Mató Palafrugell es manté a la màxima categoria estatal d'hoquei\nTennis Sant Feliu de Guíxols\nS'inaugura La Salada Paddle & Tennis de Sant Feliu de GuíxolsJa estan en marxa les noves instal·lacions de Pàdel i tennis de La Salada.


EL CORBALL: Dorades, orades, daurades...\nQuatre, ni una més ni una menys, quatre dorades ben precioses que a l’endemà foren cuinades com correspon, a la sal i al natural. I pescades amb rall, el popular estri de pesca que encara es llança per la nostra franja litoral. Els més incrèduls, o els més bufons segons es mire, de seguida sucumbiren als clàssics comentaris que tot pescador, per desgràcia, ha de sentir. Que si les han amollat de la piscifactoria, que si les has comprat al supermercat, que si no ho veig no m’ho crec... Pobres ignorants! No hi ha mentida quan la mar s’obri als teus peus i el sol es tanca a l’horitzó, a poqueta nit. I perquè no en quede cap, de dubte, publique aquesta entrada conjuntament en els dos blogs que gestione, per una banda al Costumari i per una altra ací mateix, tot ben acompanyat per unes fotografies que il·lustren el que alguns pescadors amb rall de Morvedre i La Plana ja saben perquè la veu corre com el vent i la mar és sàvia, sempre agraïda amb els que l’estimen i la respecten malgrat les invasions turístiques i les aberracions immobiliàries. Perquè al cap i a la fi, hi ha una tendra i imprescindible diferència entre els que van a la playa i els que gaudeixen de la mar... I no diré més. Ací teniu la seqüència:\nQuin estil i quin èxit!\n20 d’agost de 2011 a les 16:47\nDone fe de què estàven molt bones.\n21 d’agost de 2011 a les 6:31


Etiqueta: neolane | Martech Zone\nQuè és el màrqueting integrat? Wikipedia ho defineix com un mètode de comunicació centrat en les dades basat en el client, basat en dades. El màrqueting integrat és la coordinació i integració de totes les eines, vies, funcions i fonts de comunicació de màrqueting dins d’una empresa en un programa perfecte que maximitza l’impacte sobre els consumidors i altres usuaris finals a un cost mínim. Tot i que aquesta definició diu què és, no diu per què ho fem. De Neolane: el venedor d'avui ho ha fet


Radiografia del treballador més buscat - Regió7 :: El Diari de la Catalunya Central\nRadiografia del treballador més buscat\nLes anomenades habilitats toves, o ‘soft skills', estan començant a guanyar terreny en la formació a l'hora de triar el millor candidat Lleialtat, integritat i sinceritat són les característiques personals que més valoren els reclutadors\nlídia álvarez vellido. madrid 27.02.2021 | 23:43\nEls experts consideren que la primera impressió en l'entrevista de treball és decisiva ddg\nEls experts consideren que la primera impressió en l'entrevista de treball és decisiva\nTot i que la formació segueix sent un factor fonamental a l'hora de trobar feina, les empreses estan començant a buscar altres característiques en els seus nous treballadors que vagin una mica més enllà. En altres paraules, comencen a interessar-se per la persona que hi ha darrere d'un currículum.\nSense anar més lluny, segons l'últim Informe de la Societat Digital a Espanya, el 80% dels líders empresarials consideren que cada vegada són més rellevants les anomenades soft skills o habilitats toves, és a dir, competències socials que s'adquireixen en el nostre dia a dia.\nEls Mossos d'Esquadra investiguen la mort d'un home trobat al voral d'una carretera a Cabanelles.\nLa crisi per la pandèmia de covid-19 ha provocat que es doni més importància a aquest tipus de destreses, i en aquest nou escenari d'incertesa les organitzacions que no apostin pel capital humà i sàpiguen les competències imprescindibles dels equips no podran créixer.\nAixí ho assegura Bernat Farrero, fundador i CRO de Factorial, que assenyala que per primera vegada els empresaris s'estan preocupant per la cultura de les seves companyies «en primera instància», cosa que per a l'expert és «un gran avenç» per al teixit empresarial del país. «Aquesta crisi sense precedents ha fet que la manera de treballar de les empreses canviï i passi a ser més flexible i digital, i per això les competències laborals que busquen en el nou talent s'han d'adaptar a aquesta nova filosofia», afegeix.\nEn aquest sentit, des de l'empresa de programari i serveis especialitzats en recursos humans asseguren que el treball en equip, la mentalitat de creixement, la presa de decisions partint de dades i el pensament crític seran unes de les competències més demandades per les companyies durant aquest any. Per descomptat, les habilitats digitals també seran importants a l'hora de triar un candidat o un altre, així com la flexibilitat, el compromís o el saber conviure de forma adequada amb la frustració.\nFonts de l'eina de creació de currículums Zety coincideixen en l'existència d'aquesta preferència cap a les característiques personals davant les curriculars i asseguren que n'hi ha algunes «que els responsables de contractació admiren», asseguren responsables de la plataforma.\nEnquesta sobre aptituds\nDesprés de demanar l'opinió a més de 200 responsables de contractació, la lleialtat, la integritat i la sinceritat van ser les aptituds més importants per a la meitat dels reclutadors enquestats per Zety. Darrere seu se situaria l'adaptabilitat, amabilitat, paciència, persistència, intel·ligència emocional, tolerància i mentalitat oberta.\nTotes amb una característica en comú: no es poden donar a conèixer a través del tradicional currículum en paper. Han de ser avaluades en conèixer el candidat, fet que comença des del primer moment de l'entrevista de treball, de manera que la primera impressió compta més del que sembla.\nLa primera impressió, clau\nAixí ho demostra també l'enquesta de la plataforma de creació de currículums, ja que el 83% dels professionals del sector entrevistats van assegurar que aquesta primera impressió és un factor important a l'hora de triar o no un candidat.\n«Serà sens dubte un any competitiu en diverses indústries i, a més d'aconseguir sobreviure a la pandèmia, les empreses hauran de saber adaptar-se a la nova normalitat d'una manera més flexible i eficient», assenyalen fonts de Zety, de la mateixa forma que adverteixen a les companyies que «els treballadors tenen expectatives diferents pel que fa al període anterior a la pandèmia de coronavirus. Per a molts d'ells, la possibilitat de treballar des de casa uns quants dies a la setmana és una cosa que ha passat de ser interessant a ser un deure per part de l'empresa».


El torrentí Marcos Campos conquesta una estrela Michelín amb el seu restaurant Porto | Periódic local L' Opinió de Torrent\nMarcos Campos xef valencià guardonat amb una estrela Michelín\nEl torrentí Marcos Campos conquesta una estrela Michelín amb el seu restaurant Porto\nEl xef de la nostra ciutat és el més jove a guanyar una estrela als Estats Units\nMarcos Campos s'ha convertit en el cuiner més jove de la Comunitat Valenciana a obtindre una prestigiosa estrela Michelin als EUA. El seu restaurant, Porto, va obrir les seues portes en 2019 per a oferir menjar gallec a la ciutat de Chicago. Després d'un any difícil per al sector gastronòmic, el treball del torrentí de 28 anys i del seu equip ha sigut reconegut per la guia i han rebut la seua primera estrela.\nEntre els mesos de tancament obligatori i aquells en els quals només es podia donar servei en terrassa, el xef ha explicat que Porto a penes porta un any obert. Malgrat tot, Marcos i el seu equip mai es van donar per vençuts durant aquest temps i van treballar més intensament per a tirar avant el seu negoci. El cuiner ha compartit que, després de sobreviure a un any tan complicat per al sector de la restauració a escala mundial, no s'esperaven cap reconeixement i molt menys el més important per a un restaurant.\nCampos qualifica la seua cuina com a “menjar atlàntic”, però sense perdre l'essència mediterrània dels seus orígens. En Porto destaquen una varietat de plats amb ingredients estrela com l'arròs i els mariscos. “Torrent va ser on em vaig criar i em sent molt orgullós d'on vinc, del lloc que em va ajudar a ser la persona i professional que soc hui. Per això és molt important no oblidar-se de les arrels i els començaments”, ha compartit ell.\nEl xef va nàixer en la localitat valenciana l'any 1992. Va estudiar cuina en la Universitat Laboral de Cheste mentre treballava en la carnisseria familiar i no va tardar a aconseguir un lloc com a part de l'equip de Las Rejas, restaurant amb estrela Michelin situat a Las Pedroñeras (Conca). Allí va treballar junt al cuiner Manolo de la Osa. En 2013, el valencià es va traslladar a Chicago per a fer-se un buit en el sector gastronòmic, a l'altre costat del món.\nActualment, només hi ha tres nadius espanyols als Estats Units guardonats amb Estrella Michelin, però Marcos Campos és el primer valencià. “La veritat és que ara ve la part més complicada, la de mantenir l'estrela amb exigència i molta feina per part de l'equip”, ha apuntat. El xef torrentí confessa que gràcies a aquest reconeixement les reserves han crescut de manera increïble, per la qual cosa es tracta d'una motivació molt gran.\n“Gràcies a aquest premi molta més gent en l'àmbit global podrà entendre la idea i filosofia de la nostra cuina i sala que tenim en Porto”, ha indicat Campos. Tant Porto com el grup Bonhomme, al qual pertany aquest restaurant, ara viuen un moment important per a créixer i “crear conceptes més enllà de USA”. El cuiner ha revelat que per a finals d'estiu esperen poder inaugurar el primer concepte a Espanya. Un hotel i restaurant situat en un pazo molt prop de Santiago de Compostel·la.\nMarcos ha compartit que guanyar l'estrela Michelin ha significat per a tot l'equip una gran espenta, que els anima a continuar fent les coses tan bé com siga possible. Un impuls que, espera, els òmpliga d'energies per a mirar al futur amb il·lusió i motivació.\nTorrent inicia Arrels IV festival de música i tradició amb “La Festa Mare”\nEl Festival Arrels es consolida com un referent en l'agenda músic cultural


SECCIÓ de MUNTANYA: FOTOS: MATINAL PEL MONTGRÍ\nAvui diumenge dia 4 hem sortit a caminar pel Montgrí com es habitual el primer diumenge de mes. Ens hem reunit 22 persones per caminar, i escoltar el nostre amic i col·laborador Jaume Salvat, gran excursionista i coneixedor del Montgrí i de moltes altres zones de muntanya properes i no tan properes a casa nostra.\nUs mostrem algunes imatges de la jornada;\nA les 08h sortim del CER una bona colla. Avui el dia es presenta tapat però sembla que s'obrirà.\nDeixem els cotxes al camí dels termes i enfilem cap a bosc. Avui tenim una de les integrants més joves i prometedores de la secció; la Bruna que va a lloms d'en Xeve i que avui gaudirà d'un volt d'allò més comfortable.\nA mig camí en Jaume fa una de les seves parades tècniques, en aquest cas per explicar-nos l'existència d'un avenc desconegut i oblidat durant força temps.\nDesprés d'una estona la segona parada tècnica ens duu a descobrir un "santuari" amagat i improvitsat on hi trobem un altar que sembla ser utilitzat per pregàries dels veïns de la zona. Tot plegat sembla una troballa força surrealista.\nAquestes caminades matinals de primer diumenge de mes son força completes i s'hi barrejen natura, exercici físic i coneixament de l'entorn. Les explicacions del nostre guia creen tal expectació que sovint semblen talment classes magistrals on ningú es vol pedre el mínim detall.\nHi ha qui entre parada i parada fa les dots de caçadors de bolets i s'emporta algun que altre premi. A la foto en Palma i la seva dona amb una parella de pinatells de mida no pas petita.\nSeguim caminant per corriols i per pinedes ja de tornada cap al poble i amb ànims de seguir descobrint nous indrets i noves llegendes en el proper primer diumenge de mes.\nEsperem que aquestes matinals us animin a caminar amb nosaltres i a conèixer'ns. Celebrem que el nostre guia-col·laborador Jaume Slavat es trobi a gust entre la nostra colla i desitjem que així segueixi sent per molt de temps. Fins la propera!!!!\nUn altre matí de diumenge molt bona, caminem , riem, agafem bolets i amb les explicacions del amic Jaume i tot per mateix preu....\nEs veiem el diumenge amb Sant Josep, la Verge etc..\nP.D. Maño espero que no sigui res.\n5 de desembre de 2011 a les 9:54\nBones gent, una molt bona jornada per repetir!\nEns veiem diumenge amb amb el nostre mega pessebre!!!\nMaño espero veure't el diumenge, eh?\n6 de desembre de 2011 a les 12:55\nUna abraçada a tots, i felicitar de nou a en Jaume per les seves explicacions sempre interessants tot i que pogués semblar que no escoltava i es que la Bruna em feia caminar sense parar si no volia baixar...\nJa veurem quan camini sola si no voldrà aprofitar les parades per descansar jajajajajaja.\nSalut i records per el Maño\n7 de desembre de 2011 a les 19:07\nFOTOS: SOPAR DE LA SECCIÓ 2011\nFOTOS: PUJADA DEL PESSEBRE 2011


Subvencions a la programació de música en viu de caràcter professional (Convocatòria) - ttp\nObrir convocatòria per a la concessió de subvencions, en règim de concurrència competitiva, a la programació de música en viu de caràcter professional.\n1. A la modalitat a) de la base 1.1 (festivals organitzats per ajuntaments i ens que en depenen) únicament poden optar a les subvencions els ajuntaments de Catalunya i ens que en depenen, incloses les societats mercantils amb capital social íntegrament o majoritàriament públic.\n2. A la modalitat b) de la base 1.1 (programació de música en viu realitzada per empreses o entitats privades) i a la modalitat c) de la base 1.1 (programació de sales de concert) poden optar a les subvencions les empreses privades, tant si són persones físiques com jurídiques, incloses les societats civils, o les entitats privades sense ànim de lucre.\nEs consideren despeses subvencionables únicament els caixets dels intèrprets amb un màxim de 30.000,00 euros per concert.\nSi la persona sol·licitant és un ajuntament o un ens depenent, pot concertar, amb terceres persones, l’execució de l’activitat objecte de l’ajut fins a un 100% de l’import.\na) La persona sol·licitant ha de complir el Codi de bones pràctiques en l’àmbit de la creació i de la interpretació musicals, disponible a través de l’adreça d’Internet\nL’activitat s’ha d’haver iniciat a partir de l’1 de juny de 2021, i ha d’haver finalitzat entre l’1 d’octubre del 2021 i el 30 de setembre del 2022, tots dos inclosos.\nL’import de la subvenció no pot superar el 80% de les despeses subvencionables, amb un màxim de 45.000,00 euros.\nLes sol·licituds de subvencions i altres tràmits associats al procediment de concessió, justificació, modificació i revocació d’aquestes subvencions s’han d’efectuar i trametre per mitjans telemàtics, d’acord amb l’Ordre CLT/4/2013, de 2 de gener, per la qual s’aprova la tramitació telemàtica obligatòria dels procediments de concessió, justificació, modificació i revocació d’ajuts de concurrència pública (DOGC núm. 6297, de 21.1.2013), a través del portal gencat.cat: Informació, tràmits i serveis de la Generalitat de Catalunya (http://web.gencat.cat/ca/tramits) i de l’extranet de les administracions catalanes (http://eacat.cat) per als ens locals. Des de la finestreta única de subvencions del Departament de Cultura (http://cultura.gencat.cat/subvencions) es pot accedir a les plataformes esmentades.\nEl període per presentar sol·licituds és del 21 de juny al 5 de juliol del 2022, tots dos inclosos.\nConvocatòria (DOGC núm. 8692 de 20.06.2022)Modificació de Bases específiques (DOGC núm. 8685 de 09.06.2022)Bases específiques (DOGC núm. 8467 de 28.07.2021)\nLes persones beneficiàries han de presentar un compte justificatiu com a màxim el 15 de desembre de l’any de concessió de la subvenció.


Un viatge molt complet per recórrer al vostre aire gran part de Turquia. Es tripliquen nits en diversos punts i també permet gaudir de la platja, de manera que és un viatge bastant relaxat. Coneixereu la ciutat d'Istanbul i gaudireu de meravellosos i variats paisatges. Un viatge ple de cultura i també de molta natura.\nDia sencer per visitar Capadòcia, fabulosa regió de paisatges lunars. L'estrella del dia serà la Vall de Göreme, un museu a l'aire lliure amb les conegudes esglésies rupestres decorades de frescs, la Vall Vermell, la Vall de Zelve amb els seus monestirs troglodites, la Vall de les Xemeneies, Urchisar amb la ciutadella que corona la gran roca i Avanos, al costat del riu vermell, famós per la seva ceràmica. Segona nit a Capadòcia.\nTeniu tot el dia per continuar visitant la Capadòcia. Comenceu a Mustafapasa, bell poble amb cases gregues. La Vall de Soganli destaca per les seves esglésies rupestres amb frescs dels segles IX a XIII. Més endavant les ciutats subterrànies de Derinkuyu i Kaymakli podien acollir més de 30.000 persones. La Vall d'Ihlara és un canó pel qual si aneu caminant, anireu trobant esglésies rupestres. Última nit a Capadòcia.\nDia 6. Capadòcia - Konya\nAl matí sortiu cap a la Vall d'Ihlara. Es tracta d'un canó molt bonic pel que podeu anar caminant i trobant esglésies rupestres. Sultanhani té el major caravanserai d'Anatòlia. Dediqueu la tarda a visitar Konya, ciutat santa, destinació de pelegrinatges i centre del misticisme sufí amb els misteriosos Dervixos. Per saber-ne més visiteu el Museu Mevlana, és una gran experiència. Nit a Konya. 250 km.\nDia 7. Konya - Antalya\nDesprés d'esmorzar podeu anar a visitar les antigues ruïnes de Sagalassos. Aquesta antiga ciutat Pisídia, situada en un entorn natural de gran bellesa, va gaudir de gran esplendor en l'Antiguitat i va desaparèixer al segle VII a conseqüència d'un terratrèmol. També podeu visitar el Museu Arqueològic Burdur que alberga restes d'excavacions de Sagalassos i Kibyra. La ruta continua cap Kibyra, no tan coneguda i visitada però que alberga restes arqueològiques d'una bellesa excepcional. Després de visitar les restes d'aquesta ciutat antiga el recorregut seguiu creuant les muntanyes de Taurus fins a arribar a Antalya. Nit a l'allotjament d'Antalya. 340 km.\nDia 8. Antalya\nEsmorzeu i visiteu el Museu Arqueològic d'Antalya. Després aneu cap a l'Est per visitar Perge, ciutat grecoromana on destaquen l'estadi i els carrers amb les seves columnes. En Aspendos, destaca el teatre del segle II, molt ben conservat. El Parc Nacional del Canó Köprülü, és molt refrescant amb cascades i ràfting. Passeu la tarda a Side amb un bonic barri antic, belles platges i el temple d'Atenea, lloc privilegiat per veure la posta de sol. Nit a Antalya.\nDia 9. Antalya\nSurtiu d'hora al matí cap a la Badia de Kekova per prendre un vaixell amb el qual visitareu les màgiques ruïnes lícies d'una antiga ciutat, avui submergida i els sarcòfags de l'antiga Simena. A Demre podeu visitar l'església de Sant Nicolau, origen de la història del Pare Noel. Al poble següent, Myra, teniu un bonic teatre romà dominat per sarcòfags Licis. Acabeu el dia en Phaselia, antiga ciutat en un lloc fabulós, envoltat de pins i amb boniques. Nit a Antalya.\nDia 10. Antalya - Pamukkale\nDesprés de l'esmorzar podeu visitar Thermesos, una antiga ciutat inexpugnable, penjada a les muntanyes per sobre Antalya. Després us espera el "Castell de Cotó", Pamukkale en turc, una formació calcària les aigües termals han creat una sèrie de piscines en terrasses naturals. És una de les grans icones del turisme a Turquia i Patrimoni de la humanitat per la Unesco. En els seus voltants hi ha les ruïnes de la ciutat romana de Hieràpolis, de gran interès. Nit a Pamukkale. 240 km.\nDia 11. Pamukkale - Kusadasi\nAixequeu-vos d'hora i aprofiteu per relaxar-vos en les piscines termals de Pamukkale, abans que arribi la massa de turisme. Després dirigiu-vos cap a la costa i atureu-vos a visitar Kusadasi, una antiga ciutat romana, que es compta entre els llocs arqueològics de més bellesa del país. Kusadasi és on passareu la nit. 200 km.\nDia 12. Kusadasi - Bursa\nDia 13. Bursa - Istanbul\nEsmorzeu i continueu gaudint d'aquesta ciutat o visita els seus voltants prenent un dels ferris que recorren l'Estret del Bòsfor. Navega per la Banya d'Or i pren-te un típic cafè turc amb unes vistes fascinants, recorreu l'elegant barri de Pera, preneu un clàssic bany turc en hammam, visiteu les esglésies i muralles de Bizanci, etc. Última nit a Istanbul.\nDia 15. Tornada des d'Istanbul\nEl preu de "La Gran ruta de Turquia al Complet" inclou\nVols anada i tornada a Istanbul amb taxes d'aeroport\n3 nits a Capadòcia a l'hotel i règim seleccionats\n1 nit a Konya a l'hotel i règim seleccionats\n3 nits a Antalya a l'hotel i règim seleccionats\n13 dies de cotxe de lloguer segons selecció\nLa Mesquita Blava, Istanbul\nBasar de les Espècies, Istanbul


Setembre de 2019 – Captures\nNingú sap quan ni tampoc on trobarà la seva vocació. Cadascú té el seu ritme i, a vegades, allò que pensaves que no era per tu acaba sent el teu veritable desig. En certa manera, aquesta obra parla d’això, de descobrir-se a un mateix i lluitar pels somnis sense importar què diran, ni tampoc si … More L’èxit dels somiadors\nDeixa un comentari L’èxit dels somiadors\n21 Hi ha hagut discursos molt importants al llarg de la història: Martin Luther King, Churchill, Stalin o Obama, per exemple. I tots tenien darrera algú que tenia la capacitat d’escriure i dir aquelles paraules que marcarien un abans i un després. Literàriament, si algú sap escriure discursos grandiloqüents per a persones amb poder, aquest … More Líders (del món) per un moment\nDeixa un comentari Líders (del món) per un moment\nIncòmoda, culpable i amb la consciència remoguda. Així és com una servidora va sortir de veure el nou espectacle de la companyia No es país para negras. I no era per menys. Blackface y otras vergüenzas, que es pot veure a la Sala Fènix, és un obra que pretén crear consciència en els seus espectadors … More Consciència culpable\nDeixa un comentari Consciència culpable


Info 1 teorica color by Pavon-Migliavacca 249 views\nStudy in USA, Work in USA, Study Vi... by Future Link Consu... 983 views\n1. Durant tot el curs, al Jaume Balmes hem treballat un element imprescindible per viure: l'aigua. Hem conegut moooooltes informacions sobre ella, com per exemple: El cicle de l’aigua Què podem fer per estalviar-la i no malbaratar-la El mal repartiment de l’aigua als països que provoca 10.000 morts diàries La contaminació de l’aigua al món Com funcionen les depuradores i els filtres Saber si es gasta molta aigua a l’agricultura o no Saber si és més ecològic beure aigua de l’aixeta o comprar ampolles de plàstics Moltes curiositats sobre l’aigua LLLL’aiguaaiguaaiguaaigua: un bun bun bun bé escescescescàssss i mal repartiti mal repartiti mal repartiti mal repartit\n2. Sabeu que cada 8 segons es mor una persona per alguna malaltia relacionada amb l'aigua? Sabeu que cada dia milions de dones i nens/es han de caminar més de 10 quilòmetres per aconseguir aigua, que en moltes ocasions està contaminada? Doncs vam conèixer aquestes tristes notícies preparant l'exposició que vam muntar al vestíbul de l'escola amb el títol “la crisi de l'aigua al món”. Com que nosaltres a Catalunya i Espanya no tenim aquest problema greu de manca d'aigua, l'exposició ens va fer reflexionar en com podríem no malbaratar inútilment l'aigua de la que disposem. Per exemple: Estirar la cadena del lavabo utilitzant només l'aigua necessària, no tot el dipòsit Posant els volumètrics als lavabos de casa Col·locant un filtre que estalvia la meitat d'aigua a les aixetes (lavabo i cuina) i a la dutxa de casa. A la botiga només costa 2´5 euros! Fer-te una dutxa curta. Recorda que una dutxa de 5 minuts ja són 100 litres d'aigua! Netejar el cotxe amb galledes d'aigua (con cubos!), no amb la mànega La crisis de lLa crisis de lLa crisis de lLa crisis de l’aigua al maigua al maigua al maigua al mónnnn\n3. Per què és tan important reciclarreciclarreciclarreciclar i ficar tots els plàstics de l'escola i de casa al contenidor groccontenidor groccontenidor groccontenidor groc? Perquè sinó reciclem les escombraries... 5 de juny5 de juny5 de juny5 de juny: Dia Mundial del Medi AmbientDia Mundial del Medi AmbientDia Mundial del Medi AmbientDia Mundial del Medi Ambient. Contaminaran muntanyes, rius, mars i oceans! Moriran molts animals perquè s'equivoquen i es pensen que és menjar! Perquè si cremen el plàstic, sortirà un fum que contamina l'aire i provocarà el canvi climàtic (escalfament global) al planeta terra. A lA lA lA l’escolaescolaescolaescola… cacacacapppp PPPPllllàstic sense reciclarstic sense reciclarstic sense reciclarstic sense reciclar A l’escola, el Dia Mundial del Medi Ambient, els alumnes de tota l’escola van recuperar i pintar un mur del pati de Primària per tal de deixar un missatge per molts anys: RESPECTEM EL MEDI AMBIENT\n4. L'Ajuntament del Prat ens van donar moltíssims volumètrics per tota l'escola. I què és un volumètric? Per a què serveix? Doncs és una bossa amb forma quadrada que, omplint-lo d'aigua i posant-li dues cullerades de sal abans, serveix per estalviar molta aigua (i molts diners a la factura!). Tal i com van fer a la demostració per totes les classes,vam entendre molt bé que al lavabo de casa hem de posar el volumètric a dins de la cisterna del vàter. Una bona manera de transformar l’aigua bruta en aigua potable és l’invent del filtre (sistema que s’utilitza a les depuradores). A les classes ens vam fabricar els nostres filtres amb elements naturals: cotó, sorra de platja, grava i pedres. Ens portem unEns portem unEns portem unEns portem un volumvolumvolumvolumètrictrictrictric a casaa casaa casaa casa! Fabriquem els nostres propis filtresFabriquem els nostres propis filtresFabriquem els nostres propis filtresFabriquem els nostres propis filtres! Vam inventar-nos uns lavabos a la classe amb cisterna i tot!\n5. Com a part del projecte interdisciplinar L’aigua: un bé escàs, aquí us ensenyarem una petita mostra del que hem fet a l’àrea d’anglès. Els alumnes de cicle superior vam començar treballant The Water Cycle. Vam poder traslladar els coneixements adquirits a l’àrea de medi a l’aula d’anglès! El alumnes de 3r B vam treballar The toilet is not a bin! Vam fer una llista dels articles que no es poden llençar al toilet i els seus motius. A Infantil també ens hem conscienciat de la importància i la necessitat de fer un ús responsable de l’aigua. A final de curs hem organitzat uns tallers internivells relacionats amb el projecte de l’aigua. Taller 1: Els estats de l’aigua “Pintem amb glaçons i colorant”. Taller 2: Propietats dels objectes a l’aigua “Sura – no sura”. Taller 3: Tenim cura del mar “El mar en una ampolla”. Taller 4: Transvasaments “Transportem aigua”. WaterWaterWaterWater : aaaa sssscarce commoditycarce commoditycarce commoditycarce commodity (L’aigua: un bé escàs) InfantilInfantilInfantilInfantil: tallers dtallers dtallers dtallers d’observaciobservaciobservaciobservació, experimentaciexperimentaciexperimentaciexperimentació iiii manipulacimanipulacimanipulacimanipulació de lde lde lde l’aiguaaiguaaiguaaigua.\n6. L'hort que tenim a l'escola ens dóna molt de moviment i vida!! És una veritable sort poder comptar amb ell! Una vegada a la setmana, cada classe disposa de l'hort per tal d'observar-lo, tocar-lo, regar-lo, plantar-li hortalisses, collir-les quan ja han donat fruit i mantenir-lo el millor possible (netejant-li les fulles seques, les males herbes i les escombraries que li han caigut al llarg de la setmana). Fins i tot, aquest curs ens hem pogut fer una grangrangrangran amanidaamanidaamanidaamanida amb moltes de les hortalisses que hem collit! Mmmm, estava boníssima, la veritat!! LLLL’hort ens dhort ens dhort ens dhort ens dónananana moltmoltmoltmoltíssimesssimesssimesssimes cosescosescosescoses


VIRUS, VACUNES, MEDICAMENTS (1r Batx) - El blog de mcolille\nVIRUS, VACUNES, MEDICAMENTS (1r Batx)\n1.Cap a una vacuna universal de la grip\nCada any el virus de la grip canvia i pot evolucionar quan infecta un nou hoste, per això la vacuna no protegeix al cent per cent i se'n busca una d'universal\nCap a una vacuna universal de la grip\nEls virus que aquest any han protagonitzat les nostres grips són els que inspiraran les vacunes de l'any vinent. L'Organització Mundial de la Salut és qui, a partir de les mostres del virus recollides pels diferents centres de referència de tot el món (n'hi ha més de 120) prediu quines seran les soques amb què es començaran a fabricar les vacunes de l'any vinent. Aquesta mateixa setmana ja ha comunicat quines seran les tres soques que, en principi, ens afectaran més. La vacuna de l'hivern que ve, doncs, es començarà a fabricar al març en previsió que al setembre ja estigui disponible arreu.\nEl problema fonamental per tenir una vacuna més efectiva contra la grip és que sempre es treballa amb informació del que ha passat. "Sempre anem un pas endarrere", observa el viròleg Tomas Pumarola, cap del servei de microbiologia de l'Hospital de la Vall d'Hebron. Malgrat que l'actual vacuna juga un paper preventiu fonamental, sobretot en poblacions de risc amb un sistema immunitari afeblit, el virus de la grip té una gran capacitat per mutar i atacar un sistema immune al qual la vacuna ha entrenat per atacar tan sols uns determinats tipus de soques. De fet, s'estima que té una protecció d'entre el 50% i el 70%, segons l'any.\nAl món hi ha centenars de grups de recerca que treballen per trobar la fórmula de la vacuna universal que protegeixi contra tot tipus de soques. La màxima aspiració és que, a més, amb una sola inoculació, o com a molt algun recordatori al llarg de la vida, ja n'hi hagi prou per obtenir protecció per sempre més. Segons un informe d'experts que treballen per al govern dels Estats Units, aquesta ambiciosa fita no s'aconseguirà fins a l'any 2020. L'estratègia "haurà de passar per atacar les zones més estables del virus", afirma Pumarola.\nAlgunes de les candidates intenten crear anticossos que ataquin les proteïnes internes del virus que intervenen quan ha d'infectar les cèl·lules sanes. En les vacunes actuals, els anticossos reconeixen l'enemic per les proteïnes de la seva superfície, que poden variar entre uns i altres. La vacuna d'aquest any, per exemple, estava preparada per reconèixer tres soques, dues del tipus A i una del tipus B. "La que més ha circulat aquest any ha estat la B", diu Pumarola. A la vacuna de l'any vinent caldrà incloure-hi canvis, amb una nova soca vacunal del tipus B.\nPrediccions més acurades\nAmb les analítiques actuals, als científics també se'ls poden escapar noves soques. I per això cal millorar les tècniques per detectar els mutants encara que siguin minoritaris. Quan una persona té una grip, dins del cos pot arribar a allotjar diversos mutants del virus, ja que mentre passen les hores i el cos lluita per eliminar-lo, el virus intenta escapar-se canviant. Són les anomenades soques minoritàries , que amb les analítiques actuals no s'arriben a detectar i que poden donar sorpreses. S'espera que la tecnologia d'anàlisi genòmica permeti detectar-les. És el que està fent el grup de recerca que lidera Pumarola, amb el suport de Recercaixa, un programa que impulsa la recerca científica d'excel·lència a Catalunya promogut per l'Associació Catalana d'Universitats Públiques (ACUP) i l'Obra Social La Caixa. "L'objectiu és fer una predicció més bona", explica. Per a l'estudi han analitzat el genoma de virus recollits en mostres de malalts amb grip de l'hivern passat i aquest mateix any.\nEls centres nacionals de referència acostumen a publicar dades periòdiques sobre la grip. A Catalunya hi ha el SeGrip. Recentment Google també ha intentat fer un servei predictiu com si es tractés de la predicció del temps. Pumarola es mostra crític davant aquesta iniciativa. "Es basa en els cops que la gent busca a Google la paraula grip , que augmenta quan hi ha més malalts, però que no reflecteix la incidència real de la malaltia", afirma Pumarola.\nPotenciar la protecció\nUna altra estratègia és trobar com es pot potenciar la protecció que ja dóna la vacuna estacional que ja s'administra. Un nou estudi amb gent gran demostra que fer exercici augmenta l'efecte protector. S'han fet estudis en què s'ha comparat la resposta immunitària amb la vacuna de gent gran que feia exercici habitualment amb d'altres que no. Efectivament, s'ha vist que els primers treien més profit de la vacuna. Fins i tot, un estudi més recent i amb gent jove, ha demostrat que fer exercici moments després de la vacuna potencia la producció d'anticossos.\nTambé s'estan fent assajos clínics en fase II, amb més grans de 65 anys, a qui a més de la vacuna anual se'ls va administrar amb una altra punxada una altra substància anomenada Multimeric-001. Els investigadors van aconseguir incrementar la resposta immunitària i creuen que també podria situar-se com una alternativa per aconseguir la vacuna universal. Multimeric-001 conté nou fragments enllaçats de tres proteïnes del virus que comparteixen 10.000 soques de grip diferents recollides des de l'any 1940.\nUn altre dels assumptes pendents és la falta de medicines per tractar la grip. El Tamiflu, que es va fer famós arran de la pandèmia de grip A fa tres anys davant les compres massives que en van fer els governs -i les caducitats massives posteriors-, és l'única medicina que s'ha mostrat efectiva. Ara per ara, però, el medicament tan sols s'utilitza en malalts greus. "El problema és que quan el malalt de grip arriba al centre de salut amb símptomes ja fa uns quatre dies que està infectat, i quan el medicament funciona bé és fins a 48 hores després de la infecció. Si s'administra més tard no hi ha una resposta significativa", explica Pumarola. En els greus, en qui el sistema immunitari no respon, sí que s'aconsegueix més bona resposta.\n2. El bloqueig de la entrada del Virus de la SIDA al sistema immunitari.\nEn aquest article es descriu com aquest mecanisme estudiat, permetrà en un termini d´uns deu anys desenvolupar un fàrmac capaç de bloquejar l´entrada del virus VIH a les cèl·lules del sistema immunitari.\nEn aquest enllaç trobareu l´article original.\nDesprés de llegir els articles:\na) Quina diferència hi ha entre una "vacuna" i un "medicament"? Descriu breument les vacunes i els medicaments dels què parla l'article.\nb) El desenvolupament de les vacunes i els medicaments segueixen les mateixes fases?. Posa els exemples dels articles (recordeu les fases de desenvolupament dels fàrmacs en aquest vídeo de xplorehealth)\nc) Repasseu l´apartat "material i mètodes" a l´article original publicat i proveu de fer un petit resum.\nd) Comenteu aquesta imatge:\nAIGUA PER UN TUB CONVOCATÒRIES, CONCURSOS i GAME OF TRONES


2020, 6 MILIONS DE VISITES – GUIMERÀ / històries\n2020, 6 MILIONS DE VISITES\n1 gener 2020 per admin\nM’ho va dir per email el Jordi i vaig pensar que havia errat els càlculs, tot i que es persona de qui pots fiar-te del que diu… Vaig i obro tot seguit l’arxiu on tenim les estadístiques i me n’adono que la dada era certa. No em podia creure que l’any vinent assolirem els 6 MILIONS de visites a https://guimera.info des del 2002 quan vam començar. Qui ho havia de dir… Ningú de nosaltres l’any 2002 sabia fer coses a Internet, el que si sabíem és que Internet havia de ser la nostra eina principal pel que havíem de fer!.. 6 milions de visites, quina passada!\nLes estadístiques ens diuen que el juny de 2020 ja haurem assolit aquesta fita coincidint amb el 18è aniversari d’activitat de l’associació. Serà el millor regal d’aniversari! Un resultat excepcional!\nSi mirem els tres eixos de la raó de ser de l’Associació Guimera.info tal com la vam definir l’any 2002, diu…\nDonar a conèixer Guimerà, la Vall del Corb i el seu patrimoni històric-artístic a través d’Internet.\nFomentar l’ús d’Internet a les nostres contrades com una important i eficaç eina de comunicació.\nFer actuacions de caire cultural, artístic o de patrimoni relacionades amb Guimerà i la Vall del Corb.\n… el resultat és excepcional perquè és excel·lent en el més important d’allò que des de l’inici hem dit que volem fer.\nAprofito també per referenciar-vos a les altres coses rellevants que hem fet en aquests 17 anys d’activitat: https://www.guimera.info/avui/queHemfetfinsara17.pdf\nRoser Bergadà Llobet – Cap de setmana de la segona quinzena d’octubre de 2019\nL’aspecte del nostre poble els caps de setmana d’uns anys ençà pel que fa a visitants ha canviat molt. Quin goig veure el moviment de gent que hi ha tots els caps de setmana de l’any.\nVeient això,… Qui pot dir o acceptar avui que Guimerà té risc de desaparèixer! Si el donem a conèixer, si cuidem el patrimoni històric, si el tenim net i endreçat, si mantenim les coses que es fan… Guimerà interessa! Tot plegat als guimeranencs ens ha de fer veure que si sabem trobar una mica de temps i cercar des d’on poder fer coses per Guimerà, moltes vegades petites coses, el nostre poble és molt agraït i sempre les fa lluir. Si fem el que només està a la nostra mà i no l’abandonem, Guimerà té llarga vida!\n2020, COM SERÀ LA NOVA WEB\nTornant a https://guimera.info, dir-vos que estem treballant en la renovació de la web. Aquest, ara mateix és assumpte prioritari dins de la feina prevista pels mesos vinents i tot i ser un projecte molt ampli, voldríem que al llarg de 2020 estigués acabat. A la web actual, des de 2002 no li hem fet grans canvis. Està dissenyada per visualitzar-se en un PC raó per la qual no podem esperar més en adequar-la als dispositius mòbils. Revisarem també els continguts a la vegada que la farem més amigable aprofitant el que ens permet la tecnologia actual.\nLa web https://guimera.info tal com té ara, ha de tenir continguts que atraguin el màxim nombre de visitants amb arguments com: Guimerà, Jujol, Ramon de Mur, Cister, Turisme rural, Mercat Medieval, Antics costums i tradicions, Francesc Charles Pardell, Museu, Contes de Nadal, Conèixer Catalunya, Històries de la història, … i després, quan aconseguim portar els visitants a la web, no els podem deixar indiferents, cal despertar-los-hi el desig de venir a visitar el poble!\nDit això, i tot i tenir clar que no és l’objectiu principal, la web també és un centre de documentació sobre Guimerà i la Vall del Corb a la vegada que un punt informatiu per la gent del poble i de la vall. No podem deixar això de banda i cal treballar-hi per millorar-ho.\nFinalment convidar-vos a donar-nos idees, fer-nos suggeriments, ajudar-nos, … per tal que la nova web segueixi donant a conèixer Guimerà i contribuint a portar gent a visitar el poble i la Vall del Corb.\n2019, URBAN SKETCHERS A GUIMERÀ\n5 comentaris a “2020, 6 MILIONS DE VISITES”\n1 gener 2020 a les 15:02\nPasqual, dius coses en les que jo hi he cregut sempre; que Guimerà interessa, que el poble es molt agraït, que es un patrimoni històric que no pot desaparèixer…\nI per la sala del Cine Montecarlo no s’hi pot fer res ? Es un patrimoni únic i singular, bé això em sembla a mi. Podria ser una sala polivalent, exposicions i coses així.\n2 gener 2020 a les 17:22\nSi que has estat primerenc en la lectura de l’article (en aquest cas meu) que el Jordi penja cada mes a aquest blog! Jo encara no l’havia vist penjat! Tu però sempre tan atent a lo que es publica en relació a Guimerà.\nBe, pel que fa a la teva pregunta respecte a l’antic cine Montecarlo de Guimerà puc dir-te el que en penso, la meva opinió.\nPer a mi el cine Montecarlo (nosaltres sempre l’anomenàvem Cal Ganadé) forma part dels bons records d’infantessa i de joventut. El cine dels diumenges, els balls de la Festa Major i mes tard també de la Mare de Déu d’Agost, els concerts, la sala de futbolí i ping pong, … No sé si ho dic be, però potser se’n podria dir que forma part del meu “patrimoni emotiu”, com he dit abans dels meus bons records.\nDit tot això, el local tenia el seu encant però no li sé veure cap valor arquitectònic o artístic com per pensar que hi han arguments sòlids per treballar per la seva recuperació. Ho podria dir d’una altra manera, fou un temple de la diversió i del oci durant la nostra joventut com ara ho podria ser el Casal.\n4 gener 2020 a les 6:32\nNi que fos temporalment, estaria be d’obrir alguns dels espais que molts hem sentit paralar-ne però mai hem tingut l’oportunitat de veure com l’esmentat cinema Montecarlo, el pou de gel, etc.\n4 gener 2020 a les 18:48\nGràcies Pasqual. Llàstima, no tornarem a deixar el terra ple de pipes per tota la sala, els dies de cine, ni a sentir el fum dels caliquenyos, ni a veure les iaies controlant des-de\nels palcos, els dies de ball. Pura nostalgia que m’ha donat.\nSi em toca la loteria compro el cine, carai !\nFeu molt bona feina amb “guimerà.info”, Adeu\n18 gener 2020 a les 23:13\nLa recuperació de la sala de cinema de Cal Ganadé, sembla complicada.\nPerò seria bonic obrir-la per un dia, o per una tarda.\nTambé seria bonic recuperar i netejar les fonts, així com el Moli del Molinou, encara que aquests projectes tinguin un cert aire d’utopia.\nEl nombre de visites a la web acredita per si mateixa que el seu contingut interessa, per això dono les gràcies als que la manteniu, i la cuideu.


tobuushi: Kanamara Matsuri, la festa de les tites!\nPublicat per tobuushi a 12:27 p. m.\nPassejant un gran penis menjant caramels en forma de penis... mira, igual que a Espanya !!\nNo deixa de ser molt semblant a les processons que es fan a España, però en comptes de verges passegen penis... alguna cosa no acaba de quadrar, oi? Els japos són raros, molt diferents a nosaltres, i ens costa d'entendre'ls. Però és tan impensable una cosa així aquí... molt saló eròtic i mandangues, però passejar fal·lus immensos en processó... em sembla que encara falta.\nA Espanya passegen trens que han fet per collons, i els tren tenen forma de tita.\nA Barcelona tenim un gran fal·lus al parc de l'Escorxador i un altre més gran encara a les Glòries. Fins hi tot la muntanya sagrada de Montserrat té un Cavall Bernat. Amb això dom molt japonesos. (^_^)\nEm recorda al Hōnen Matsuri. Crec que fins hi tot deuen aprofitar els mateixos penis gegants per les processons.\nSón smeblants, però en que tu dius és a Nogoya, molt lluny d'aquí. Els omikoshi són diferents.